**SIPOON RETKI to 8.8.2024**

**Pyhän Sigfridin kirkko** **huokui 1400 luvun historiaa**, mukulakivilattian, upeiden kattoholvien, koristeellisen ”saarnaspöntön ” myötä **Lissu kertoi kirkon historiaa**.

**Nikkilän ent. sairaala-alue** **Jokipuistossa**. Helsingin suuri mielisairaala oli paikka, jonne siirrettiin kaikkein vaikeimmat ja sairaimmat potilaat. Moni eli vuosia sairaalassa, osa elämänsä loppuun saakka. Sairaalatoiminta loppui vuonna 1999, mutta kulttuurihistoriallisesti arvokkaalla sairaalanmäellä voi kävellä yhä vanhojen jugendrakennusten lomassa reiteillä, joita tuhannet ja tuhannet potilaat ovat tallanneet. Nykyään asuinalue ja talot ovat ihmisten koteja.

Matka jatkui **Mikan Toikan** turvallisessa kyydissä merelle päin ja tien muuttuessa kapeaksi, jossa ei ohitusmahdollisuutta. Vauraan näköistä asumista, jossa myös Hjallis Harkimo asustaa.

**Gumbostrand Konst & Form** on vuonna 2012 perustettu taidekeskus, johon kuuluu taidegalleria, designmyymälä ja skandinaavisiin klassikkomakuihin keskittyvä bistro. Konst & Form on perustettu K. Hartwallin vanhaan tehdasmiljööseen, ja se sijaitsee luonnonkauniilla paikalla meren rannalla Sipoon Gumbostrandissa. Bistrossa nautimme maukkaan lohikeiton. Taiteen ystäville neljän taiteilijan maalauksia, taide-esineitä, design-asusteita ym. Panimorakennuksessa juomia myynnissä, uutuutena raparperisiideri. **Upea paikka.**

**Oppaamme Lissu** jäi pois Nikkilässä ja matka jatkui...

Saavuimme hopeapajupuiden reunustamaa tietä **Savijärven kartanolle**, jota asuttaa Simonsénin suku jo 6. sukupolvessa. Päärakennuksessa tahtipuikkoa heiluttaa **Agneta Simosén-Nordström**, josta tuli isänsä poismenon myötä suvun vanhin. Puutarhassa meille tarjottiin seljakukasta valmistettu alkumalja ja tietenkin kuulimme kartanon historiaa. Siitä siirryimme sisälle kartanoon, jossa tarjolla kahvi ja raparperista valmistettu leivonnainen. Täältä siirryimme talli/navettarakennukselle, jossa kuulimme hevosen kasvatuksesta, kouluratsastuksesta, valjakkoajoista yms. Pääsimme tallirakennukseen tervehtimään ja taputtamaan muutamia hevosia.
**Olipa mieleenpainuva vierailu, vielä auringon meitä helliessä**.